Dacă aveţi în frigider salată de icre produsă de Carrefour, ar fi bine să o aruncaţi sau să o duceţi înapoi la magazin. Produsul are Listeria şi a fost retras de la vânzare chiar de supermarket, după ce analizele făcute de cei de la magazin au evidenţiat bacteria.

Alerta vizează întregul lot, indiferent de gramajul cutiei în care este vândută salata de icre. Acelaşi lanţ comercial a mai descoperit Listeria şi în salata de humus, producţie proprie, acum o săptămână.

În urmă cu trei luni, mai multe state europene, inclusiv România, s-au confruntat cu o alertă alimentară declanşată de prezenţa bacteriei în legume şi fructe congelate.

Copiii, vârstnicii şi persoanele cu imunitate slabă sunt cei mai predispuşi la îmbolnăvire.